ప్రమీలా బిసోయి

ప్రమీలా బిసోయి (జననం 15 సెప్టెంబర్ 1948) భారతదేశానికి చెందిన రాజకీయ నాయకురాలు. ఆమె 2019లో జరిగిన లోక్‌సభ ఎన్నికలలో అస్కా నియోజకవర్గం నుండి లోక్‌సభ సభ్యురాలిగా ఎన్నికైంది.

ప్రమీలా బిసోయి 3వ తరగతి వరకు చదువుకుంది, ఆమెకు ఐదు సంవత్సరాల వయసులో వివాహం జరిగింది. ప్రమీలా బిసోయి అంగన్‌వాడీ సహాయిగా పనిచేయడం ప్రారంభించి ఆ తరువాత 18 సంవత్సరాలకు పైగా స్వయం సహాయక బృందం (SHG)లో చురుకైన  నాయకురాలిగా పని చేస్తుంది.
రాజకీయ జీవితం
ప్రమీలా బిసోయి ఒడిశాలోని మహిళా స్వయం సహాయక సంఘ ఉద్యమమైన మిషన్ శక్తికి ప్రతినిధిగా పని చేస్తుంది. 2019 మార్చి 10న కేంద్రపారాలో మిషన్ శక్తి నిర్వహించిన బహిరంగ ర్యాలీలో ముఖ్యమంత్రి నవీన్ పట్నాయక్ ఒడిశా రాష్ట్రంలో పార్లమెంటరీ సీట్లలో 33% మహిళా అభ్యర్థులను నామినేట్ చేస్తుందని ప్రకటించి అనంతరం ఏప్రిల్ 18న జరిగిన లోక్‌సభ ఎన్నికలకు అస్కా లోక్‌సభ నియోజకవర్గం నుండి బిజు జనతాదళ్ అభ్యర్థిగా ఆమెను ప్రకటించారు. 

ప్రమీలా బిసోయి బిజూ జనతా దళ్ పార్టీ ద్వారా రాజకీయాల్లోకి వచ్చి 2019లో జరిగిన లోక్‌సభ ఎన్నికలలో అస్కా నియోజకవర్గం నుండి బీజేడీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అనితా శుభదర్శినిపై 2,04,707 ఓట్ల మెజారిటీతో గెలిచి తొలిసారిగా లోక్‌సభ సభ్యురాలిగా ఎన్నికైంది.
మూలాలు

వర్గం:1948 జననాలు
వర్గం:17వ లోక్‌సభ సభ్యులు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:ఒడిశా రాజకీయ నాయకులు
వర్గం:ఒడిశా వ్యక్తులు